**REPUBLIKA HRVATSKA**

**ZADARSKA ŽUPANIJA**

**OPĆINA PAŠMAN**

**Općinsko vijeće**

**KLASA:**

**UR.BROJ:**

**Pašman,**

Na temelju članka 5. Zakon o kulturnim vijećima i financiranju javnih potreba u kulturi („Narodne novine“ broj 83/22), članka 20. Zakona o tehničkoj kulturi (NN 76/93, 11/94 i 38/09), članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Pašman („Službeni glasnik Općine Pašman“ broj 1/21 i 4/22), Općinsko vijeće Općine Pašman na svojoj ­\_. sjednici održanoj dana \_\_.\_\_\_\_\_\_2022. godine donosi

**PROGRAM**

**javnih potreba u kulturi, sportu i radu udruga**

**na području Općine Pašman za 2023. godinu**

**Članak 1.**

Ovim programom utvrđuju se oblici aktivnosti i opseg istih na području općine Pašman i vezi s:

- promicanjem kulture,

- organizacijom kulturnih, društvenih i tradicionalnih manifestacija,

- poticanjem i promicanjem sporta u cjelini,

- sportsko-rekreativnom djelatnošću djece, mladeži i ostalih stanovnika općine,

- treningom, organiziranjem i provođenjem sustava sportskog natjecanja mladeži stvaranjem uvjeta za rad kulturnih i sportskih organizacija te rada udruga sa sjedištem u općini Pašman i šire,

- provođenjem svih ostalih aktivnosti sukladno pojedinačnim planovima društva, klubova i udruga sa područja općine Pašman i šire.

**Članak 2.**

Javne potrebe u kulturi za koje se organiziraju sredstva u Proračunu Općine Pašman za 2023. godinu su aktivnosti od značajnog interesa za cjelokupno stanovništvo općine Pašman. Za potrebe u kulturi osiguravaju se sredstva u iznosu od 22.562,87 eura i to:

- za programe/projekte ustanova/udruga u kulturi od interesa za Općinu Pašman (donacije udrugama) planiraju se sredstva u iznosu od 18.581,19 eura;

- za programe/projekte knjižnične djelatnosti, izdavanje knjiga i časopisa u kulturi te ostali programi/projekti i u knjižnoj i nakladničkoj djelatnosti od interesa Općine Pašman planiraju se sredstva od 663,61eura;

- za Božićni koncert planiraju se sredstva u iznosu od 3981,68 eura.

**Članak 3.**

Za javne potrebe u sportu na području općine Pašman u 2023. godini planirana su sredstva od 88.260,66 eura koja se raspoređuju na sljedeći način:

- za organiziranje natjecanja i sportskih manifestacija od značaja za Općinu Pašman u svrhu unapređenja sporta, poticanja i promicanja sporta, organiziranje sportskih aktivnosti djece i mladih, te sportsko-rekreacijske aktivnosti građana u iznosu od 24 553,71eura;

- opremanje sportskog igrališta u Dobropoljani u iznosu od 63.716,10 eura.

**Članak 4.**

Sredstva za realizaciju javnih potreba iz ovog Programa isplaćivat će se korisnicima na temelju odluka, rješenja i ugovora kojima se utvrđuju međusobna prava i obveze davatelja i primatelja financijskih potpora, zahtjeva i priloženih računa.

Korisnici sredstava Proračuna s kojim zaključuju ugovor obvezni su Upravnom odjelu za gospodarstvo, društvene djelatnosti i EU fondove Općine Pašman dostaviti izvješće o ostvarivanju programa i utrošku sredstava za proteklu godinu u roku određenom u pozivu za dostavu izvješća, a najkasnije u roku određenom u pozivu za financiranje javnih potreba za narednu godinu.

Ukoliko korisnici sredstava Proračuna ne postupe kako je određeno prethodnim stavkom može im se obustaviti isplata sredstava u tekućoj godini.

**Članak 5.**

Ovaj Program a objavit će se u „Službenom glasniku Općine Pašman“, a stupa na snagu 1. siječnja 2023. godine

OPĆINSKO VIJEĆE OPĆINE PAŠMAN

Predsjednik

Općinskog vijeća

Šime Jureško